**APSTIPRINĀTI**

**Ar Madonas novada pašvaldības**

**īpašuma atsavināšanas un izmantošanas komisijas**

**04.07.2019. lēmumu Nr.1**

**Madonas novada pašvaldībai piederošo telpu Skolas ielā 12, Madona nomas tiesību**

**IZSOLES NOTEIKUMI**

**2019.gada 4.jūlijā Madonā**

**1. Vispārīgie noteikumi**

* 1. Madonas novada pašvaldībai piederošo telpu Skolas ielā 12, Madonā nomas tiesību izsoles noteikumi (turpmāk tekstā – Noteikumi) nosaka kārtību, kādā notiek Madonas novada pašvaldībai piederošo telpu nomas tiesību iegūšana izsolē –atklātā izsolē personai, kura par izsoles objektu piedāvā visaugstāko nomas maksu.
  2. Izsole notiek, ievērojot likuma Publiskas personas finanšu līdzekļu un mantas izšķērdēšanas novēršanas likumu, likuma “Par pašvaldībām”, MK noteikumu Nr.97 “Publiskas personas mantas iznomāšanas noteikumi” tiesību normas.
  3. Noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Madonas novada pašvaldībai piederošajām telpām, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.
  4. Izsoli organizē un veic Madonas novada pašvaldības īpašuma atsavināšanas un izmantošanas komisija (turpmāk tekstā – Komisija). Ar Izsoles noteikumiem var iepazīties interneta vietnēs [www.madona.lv](http://www.madona.lv) vai Madonas novada pašvaldībā (Saieta laukums 1, Madona, Madonas novads, 101.kabinetā) darba laikā (darba dienās no plkst.8.00 - 17.00, pirmdienās līdz pkst.18.00, piektdienās līdz plkst.16.00).
  5. Izsole notiks Madonas novada pašvaldības telpās Saieta laukumā Nr.1, Madonā **2019.gada 18.jūlijā plkst.10.00.**Informācija par Objekta izsoles datumu un laiku ievietojama Madonas novada pašvaldības interneta vietnē [www.madona.lv](http://www.madona.lv) un paziņojums par izsoli izliekams pie Madonas novada pašvaldības informācija stenda.
  6. Izsoles veids – mutiska izsole ar augšupejošu soli.
  7. Izsolē piedāvātā objekta sākotnējā nomas maksa, kas ir izsoles sākumcena, ir EUR 1,17 (viens euro 17 centi) mēnesī par 1 kv.m. Papildus noteiktajai nomas maksai tiek aprēķināts Pievienotās vērtības nodoklis.
  8. Nomas tiesību izsoles solis (minimālā summa, par kādu izsoles laikā tiek paaugstināta nosacītā sākotnējā cena) ir 0,10 *euro* (desmit centi).
  9. Izsoles rezultātus apstiprina Komisija.

**2. Objekta raksturojums**

* 1. Objekts ir nedzīvojamās telpas Madonas novada pašvaldībai piederošā ēkā – Madonas novada bibliotēkā Skolas ielā 12, Madonā pagrabstāvā ar kopējo platību 67,1 kv.m.
  2. Objekta nomas līguma termiņš 3 (trīs) gadi.
  3. Objektu var apskatīt darba dienās, iepriekš zvanot un vienojoties par apskates laiku ar kontaktpersonu Madonas novada bibliotēkas vadītāju Imeldu Saulīti, tālr.
  4. Objekta izmantošanas mērķis nomas līguma darbības laikā – ēdināšanas pakalpojuma sniegšana.

**3. Izsoles priekšnoteikumi**

* 1. Nomas tiesību pretendentu reģistrācija tiek uzsākta pēc paziņojuma publicēšanas pašvaldības mājas lapā.
  2. Par nomas tiesību pretendentu var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var lietot un apsaimniekot Objektu .
  3. Personām, kuri vēlas reģistrēties, jāiesniedz sekojoši dokumenti:
     1. Fiziskām personām, uzrādot personu apliecinošu dokumentu:
        1. Pieteikumu (1.pielikums), kurā norāda:
* vārdu, uzvārdu, personas kodu, deklarētās dzīvesvietas adresi;
* nomas tiesību pretendenta pārstāvja vārdu, uzvārdu un personas kodu (ja ir);
* oficiālo elektronisko adresi, ja ir aktivizēts tās konts, vai elektroniskā pasta adresi (ja ir);
* nomas objektu;
* nomas laikā plānotās darbības nomas objektā – ēdināšanas pakalpojuma sniegšana telpās nomātajās telpās;
* nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
  + 1. Juridiskām personām, pārstāvim uzrādot personu apliecinošu dokumentu:
       1. pieteikumu (1.pielikums), kurā norādīta:
* nosaukumu (firmu), reģistrācijas numuru un juridisko adresi;
* nomas tiesību pretendenta pārstāvja vārdu, uzvārdu un personas kodu (ja ir);
* oficiālo elektronisko adresi, ja ir aktivizēts tās konts, vai elektroniskā pasta adresi (ja ir);
* nomas objektu;
* nomas laikā plānotās darbības nomas objektā – ēdināšanas pakalpojuma sniegšana telpās nomātajās telpās;
* nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
  + - 1. dokumenta kopija par amatpersonu pārstāvības tiesībām.
  1. Ja persona ir izpildījusi šo noteikumu 3.3.punkta attiecīgo apakšpunktu noteikumus, tā tiek reģistrēta nomas tiesību pretendentu reģistrācijas sarakstā (2.pielikums) kurā ieraksta šādas ziņas:
     1. Nomas tiesību pretendenta kārtas numurs;
     2. fiziskai personai – vārdu, uzvārdu, personas kodu, pases datus, dzīvesvietas adresi; juridiskai personai – nosaukumu, reģistrācijas numuru, juridisko adresi.
  2. Nomas tiesību pretendentus reģistrē Madonas novada pašvaldībā, Saieta laukumā 1, Madonā, Madonas novads, Klientu apkalpošanas zālē līdz **2019.gada 17.jūlija plkst.17.00.** Reģistrācijas laiks - darba dienās no plkst.8.00 līdz plkst.17.00, pirmdienās līdz plkst.18.00, piektdienās – līdz pkst.16.00.
  3. Persona netiek reģistrēta:
     1. ja vēl nav iestājies vai ir jau beidzies termiņš nomas tiesību pretendentu reģistrācijai;
     2. ja nav iesniegti 3.3.punkta apakšpunktos minētie attiecīgie dokumenti.
  4. Komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par nomas tiesību pretendentiem.

1. **Izsoles norise**
   1. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un nomas tiesību pretendentu darbības izsoles gaitā. Protokolu paraksta visi komisijas locekļi.
   2. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens nomas tiesību pretendents vai viņa pilnvarota persona. Nomas tiesību pretendenti pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem nomas tiesību pretendentu reģistrācijas sarakstā.
   3. Ja noteiktajā laikā uz izsoli ierodas vismaz 1 (viens) nomas tiesību pretendents, izsoles vadītājs paziņo par izsoles uzsākšanu.
   4. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
   5. Izsoles gaita:
      1. Izsoli vada komisijas priekšsēdētājs.
      2. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par nomas tiesību pretendentu ierašanos saskaņā ar nomas tiesību pretendentu reģistrācijas sarakstu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības, ja šāds dokuments nav iesniegts komisijai iepriekš.
      3. Nomas tiesību pretendentam tiek izsniegta kartīte ar numuru, kas atbilst nomas tiesību pretendentu sarakstā ierakstītajam kārtas numuram.
      4. Izsoles komisijas vadītājs īsi raksturo iznomājamo Objektu, paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu.
      5. Ja mutiskai izsolei ir pieteicies tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.
      6. Nomas tiesību pretendenti solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli.
      7. Izsoles komisija izsoles gaitā izsoles protokolā atzīmē katra nomas pretendenta piedāvāto maksu, turpinot maksas atzīmēšanu, kamēr to paaugstina. Atsakoties no turpmākas solīšanas, katrs izsoles dalībnieks nomas tiesību pretendentu sarakstā ar parakstu apliecina savu pēdējo solīto nomas maksas summu.
      8. Ja neviens no nomas tiesību pretendentiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Objekts ir iznomāts personai, kas solījusi pēdējo augstāko maksu. Nomas tiesību pretendenta, kuram iznomāts Objekts, reģistrācijas dati un solītā cena tiek ierakstīti izsoles protokolā.
      9. Nomas tiesību pretendents, kurš pēdējais piedāvājis augstāko nomas maksu, pēc nosolīšanas nekavējoties uzrāda savu reģistrācijas apliecību un ar parakstu protokolā apliecina tajā norādītās nomas maksas atbilstību nosolītajai.
   6. Sūdzības par izsoles organizētāja darbībām un izsoles norisi iesniedzamas Madonas novada pašvaldības domes priekšsēdētājam.
2. **Izsoles rezultātu apstiprināšana**
   1. Ja nepieciešams papildu laiks, lai izvērtētu pieteikumu un nomas tiesību pretendentu atbilstību šo noteikumu prasībām un publicētajiem iznomāšanas nosacījumiem, mutiskās izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, mutiskās izsoles beigās paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātu paziņošanu protokolē.
   2. Izsoles protokolu sastāda vienā eksemplārā. Nosolītājam tiek izsniegta izsoles protokola apliecināta kopija.
   3. Komisija pieņem lēmumu par izsoles rezultātu apstiprināšanu un 10 darbdienu laikā pēc izsoles rezultātu paziņošanas publicē vai nodrošina attiecīgās informācijas publicēšanu pašvaldības tīmekļvietnē.
   4. Iznomātājs nomas līgumu slēdz ar to nomas tiesību pretendentu, kurš nosolījis visaugstāko nomas maksu. Nomas tiesību pretendents paraksta nomas līgumu vai rakstiski paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.
   5. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājam ir tiesības secīgi piedāvāt slēgt nomas līgumu tam pretendentam, kurš nosolīja nākamo augstāko nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu pašvaldības tīmekļvietnē.
   6. Nosolītājs iegūst tiesības slēgt nomas līgumu uz trīs gadiem. Nomas līgumā tiek iekļauta nosolītā nomas maksa.
   7. Papildus nosolītajai nomas maksai nomniekam jāmaksā pievienotās vērtības nodoklis un maksa par komunālajiem pakalpojumiem. Nomas maksa jāsāk maksāt no līguma noslēgšanas dienas.
3. **Nobeiguma noteikumi**
   1. Izsole atzīstama par nenotikušu, ja:
      1. vienīgais nomas tiesību pretendents ir tāda persona, kura nevar slēgt darījumus vai kurai nebija tiesību piedalīties izsolē;
      2. noteiktajos termiņos izsolei nav reģistrējies neviens nomas tiesību pretendents;
      3. noteiktajā laikā ir reģistrējušies vismaz viens nomas tiesību pretendents, bet uz izsoli neviens nomas tiesību pretendents neierodas,
      4. ja izsolei pieteikušies vairāki nomas tiesību pretendenti, bet neviens no tiem nepārsola izsoles sākumcenu.
   2. Lēmumu par izsoles atzīšanu par nenotikušu pieņem izsoles komisija.
   3. Izsoles dalībniekiem ir tiesības iesniegt sūdzību Madonas novada domes priekšsēdētājam par komisijas veiktajām darbībām 5 (piecu) dienu laikā no izsoles dienas.
   4. Noteikumiem ir sekojoši pielikumi, kas ir Noteikumu neatņemama sastāvdaļa:

Pielikumā:

1. Pieteikums nomas tiesību izsolei
2. Nomas tiesību pretendentu reģistrācijas saraksts
3. Nomas līguma projekts

Madonas novada pašvaldības īpašuma

atsavināšanas un izmantošanas komisijas

priekšsēdētājs Ā.Vilšķērsts

**1.pielikums**

Telpu Skolas iela 12, Madona nomas tiesību

izsoles noteikumiem

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai -vārds, uzvārds; juridiskai personai – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods; reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis)

PIETEIKUMS

Telpu Skolas ielā 12, Madona nomas tiesību izsolei

Vēlos pieteikties uz telpu Skolas ielā 12, Madona, Madonas novads 67,1 kv.m platībā nomas tiesību mutisku izsoli ar augšupejošu soli.

Telpās plānotā darbība – ēdināšanas pakalpojumi.

Piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(paraksts, paraksta atšifrējums)*

Pievienotie dokumenti:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019.gada \_\_. \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts; paraksta atšifrējums)*

**2.pielikums**

Telpu Skolas iela 12, Madona nomas tiesību

Izsoles noteikumiem

**Nomas tiesību pretendentu reģistrācijas saraksts**

|  |  |  |  |  |  |  |
| --- | --- | --- | --- | --- | --- | --- |
| **Nr. p.k.** | **Nomas tiesību pretendents**  **(vārds, uzvārds/**  **nosaukums)** | **Pers. kods, pases dati/**  **reģ. Nr.** | **Adrese, tālrunis** | **Apliecinājums**  *(Nomas tiesību pretendents paraksta pirms izsoles sākuma)* | **Pēdējā solītā nomas maksas summa**  **(EUR)** | **Apliecinājums par pēdējo solīto nomas maksas summu (paraksts, atšifrējums)** |
| 1. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “1”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| 2. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “2”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| 3. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “3”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |

**3.pielikums**

Telpu Skolas iela 12, Madona nomas tiesību

Izsoles noteikumiem

**NOMAS LĪGUMS Nr.** **\_\_\_\_\_\_\_\_\_\_\_**

*par nedzīvojamo telpu Skolas ielā 12, Madonā nomu*

Madonā, 2019.gada \_\_\_.\_\_\_\_\_\_\_\_\_\_\_\_

**Madonas novada bibliotēka**, reģistrācijas Nr.\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, Madona, Madonas novads, turpmāk tekstā – “Iznomātājs”, kura vārdā, saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_ rīkojas Madonas novada bibliotēkas vadītāja Imelda Saulīte, no vienas puses un

**Vārds Uzvārds,** personas kods: \_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_, turpmāk tekstā – “Nomnieks”, no otras puses, abi kopā turpmāk tekstā – “Puses”, vai atsevišķi – “Puse”, izrādot brīvu un nepiespiestu gribu, bez maldības, viltus un spaidiem, noslēdz šo nomas līgumu, turpmāk tekstā – “Līgums”, par sekojošo:

1. **LĪGUMA PRIEKŠMETS**
   1. Iznomātājs nodod, un Nomnieks pieņem atlīdzības lietošanā nedzīvojamo telpu 67,1 m2 platībā, kas atrodas ēkā Skolas ielā 12, Madonā, kadastra Nr.7001 001 1325, turpmāk tekstā – “Telpas”.
   2. Iznomātāja īpašuma tiesības uz Telpām nostiprinātas Madonas pilsētas zemesgrāmatas nodalījumā Nr. 1000 0006 0777.
   3. Telpas tiek nodotas Nomniekam lietošanā ar mērķi - ēdināšanas pakalpojuma sniegšana.
   4. Nomnieks apņemas patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai izmantotu Telpas šī Līguma 1.3.punktā norādītajam mērķim. Visas grūtības un izdevumus, kas saistīti ar nepieciešamo saskaņošanu un atļauju iegūšanu, kā arī citu dokumentu iegūšanu, Nomnieks uzņemas patstāvīgi un uz sava rēķina.
   5. Telpu atrašanās vieta dabā Nomniekam ierādīta un zināma. Iznomātājs nodod, un Nomnieks pieņem Telpas nomā vienlaicīgi ar šī Līguma parakstīšanu, un Pušu paraksti uz Līguma atzīstami par pilnīgu un pietiekošu nodošanas – pieņemšanas apliecinājumu. Parakstot Līgumu Nomnieks apliecina, ka Telpas ir labā tehniskajā stāvoklī, pretenziju par Telpu stāvokli Nomniekam nav.
2. **LĪGUMA TERMIŅŠ**
   1. Līgums stājas spēkā tā abpusējas parakstīšanas brīdī, un tas ir noslēgts līdz **2022.gada 31.jūlijam** normatīvajos tiesību aktos noteiktajā kārtībā var tikt mainīts uz Iznomātāja un Nomnieka rakstiskas vienošanās pamata.
   2. Nomniekam ir pienākums paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
3. **NORĒĶINU KĀRTĪBA**
   1. Nomas maksa par Telpu lietošanu ir \_\_\_\_\_ *euro* (\_\_\_\_ *euro* un \_\_\_ centi) mēnesī/vai ceturksnī.
   2. Papildus nomas maksai Nomnieks maksā pievienotās vērtības nodokli – turpmāk tekstā “PVN”, atbilstoši rēķina izrakstīšanas dienā normatīvajos tiesību aktos noteiktajai likmei un kārtībai.
   3. Nomnieks maksā par apsaimniekošanas un komunālajiem pakalpojumiem (elektroenerģija, ūdensapgāde un kanalizācija, apkure, atkritumu apsaimniekošana) pēc pašvaldības piestādītajiem rēķiniem saskaņā ar rēķinos norādīto apmaksas termiņu.
   4. Līguma darbības laikā nekustamā īpašuma nodokli un visus citus nodokļus un nodevas, kas paredzēti vai tiks noteikti normatīvajos aktos, kuri attiecas uz Telpām, Nomnieks maksā patstāvīgi.
   5. Nomas maksas maksājumus par Telpu lietošanu saskaņā ar Līguma 3.1.punktu, Nomnieks sāk maksāt no Līguma spēkā stāšanās dienas un veic pa kalendārajiem mēnešiem, tie jāieskaita Iznomātāja norēķinu kontā par kārtējo mēnesi līdz mēneša 15.datumam. Maksājums tiek uzskatīts par saņemtu dienā, kad tas ir saņemts Iznomātāja norēķinu kontā. Iznomātāja rēķini tiek sūtīti uz Nomnieka Līgumā norādīto adresi. Rēķina nesaņemšana nav uzskatāma par attaisnojumu nomas maksas apmaksas neveikšanai Līgumā norādītajā termiņā.
   6. Par maksājumu termiņu kavējumiem Nomnieks Iznomātājam maksā nokavējuma procentus 0,1% apmērā no kavētās maksājuma summas par katru nokavēto dienu.
   7. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt Telpu nomas maksas apmēru bez grozījumu izdarīšanas Līgumā:
      1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
      2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
      3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;
      4. ja normatīvie akti paredz citu nomas maksas apmēru vai nomas maksas aprēķināšanas kārtību.
   8. Ja Līgums noslēgts uz laiku, kas ir ilgāks par sešiem gadiem:
      1. Iznomātājs vienpusēji pārskata Telpu nomas maksas apmēru ne retāk kā reizi sešos gados un maina nomas maksu, ja pārskatītā nomas maksa ir augstāka par līdzšinējo nomas maksu, atbilstoši sertificēta nekustamā īpašuma vērtētāja noteiktajai tirgus nomas maksai;
      2. pārskatītā un mainītā nomas maksa stājas spēkā trīsdesmitajā dienā no dienas, kad attiecīgais paziņojums nosūtīts Nomniekam. Nomnieks papildus nomas maksai 30 kalendāro dienu laikā no paziņojuma par nomas maksas paaugstinājumu nosūtīšanas dienas kompensē Iznomātājam sertificēta nekustamā īpašuma vērtētāja atlīdzības summu;
      3. nomas maksu var nemainīt, ja Telpu ilgtspējīgas attīstības nodrošināšanai Nomniekam paredzēts pienākums nekustamajā īpašumā ieguldīt finanšu līdzekļus vai Līguma darbības laikā to veikšanu rakstiski saskaņojis Iznomātājs, un Nomnieka veikto nepieciešamo un derīgo izdevumu apmērs, kas nav amortizēts (atpelnīts) līdz nomas maksas pārskatīšanai, ir vienāds vai lielāks par pārskatītās nomas maksas un noteiktās nomas maksas starpību.
   9. Ja Nomnieks nepiekrīt Līguma 3.7. un/vai 3.8.punktā noteiktajos gadījumos pārskatītajam nomas maksas apmēram, Nomniekam ir tiesības vienpusēji atkāpties no nomas līguma, par to rakstiski informējot Iznomātāju vienu mēnesi iepriekš. Līdz līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
   10. Iznomātājam ir tiesības Līguma darbības laikā, pamatojoties uz Nomnieka rakstisku iesniegumu, samazināt Nekustamā īpašuma nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Nekustamā īpašuma nomas maksu nesamazina pirmo trīs gadu laikā pēc Līguma stāšanās spēkā.
4. **IZNOMĀTĀJA PIENĀKUMI UN TIESĪBAS**
   1. Iznomātāja pienākumi:
      1. nodrošināt, ka Līguma termiņa ietvaros Nomnieks var izmantot Telpas bez jebkāda pārtraukuma vai traucējuma no Iznomātāja puses;
      2. Līguma darbības laikā Nomniekam iznomātās Telpas neiznomāt citām juridiskām vai fiziskām personām;
      3. atlīdzināt Nomniekam Iznomātāja vainas dēļ radušos zaudējumus;
      4. Līguma darbības termiņa beigās vai arī pēc Līguma pirmstermiņa izbeigšanas Iznomātājam ir jāpieņem no Nomnieka Telpas parakstot pieņemšanas – nodošanas aktu un jāizpilda saistības, kas ar Līgumu ir uzliktas Iznomātājam sakarā ar Līguma darbības termiņa beigām vai tā pirmstermiņa izbeigšanu.
   2. Iznomātāja tiesības:
      1. apsekot iznomātās Telpas, lai pārliecinātos par to izmantošanu atbilstoši Līguma noteikumiem;
      2. veikt Telpu remontdarbus, par to vismaz 14 (četrpadsmit) dienas iepriekš informējot Nomnieku;
      3. jebkurā laikā, brīdinot par to Nomnieku, veikt vispārēju Telpu apskati, lai pārbaudītu šī Līguma noteikumu izpildi, kā arī, lai veiktu Telpu un remonta nepieciešamo tehnisko inspekciju, kā arī citos gadījumos, ja tas ir nepieciešams Iznomātājam;
      4. ārkārtēju apstākļu gadījumā iekļūt Telpās bez iepriekšēja brīdinājuma;
      5. prasīt Nomniekam nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus;
      6. vienpusēji mainīt nomas maksas vai citu saistīto maksājumu apmēru, atbilstoši Līguma 3.7. un 3.8.punktā noteiktajam;
      7. prasīt Līguma pirmstermiņa izbeigšanu, kā arī attiecīgo maksājumu piedziņu, ja Nomnieka vainas dēļ netiek ievēroti normatīvie akti vai Līguma saistības.
5. **NOMNIEKA PIENĀKUMI UN TIESĪBAS**
   1. Nomnieka pienākumi:
      1. veikt nomas maksas, normatīvajos aktos paredzēto nodokļu un citu maksājumu samaksu Iznomātājam Līgumā noteiktajā termiņā un apmērā;
      2. nodrošināt Telpu lietošanu atbilstoši Līgumā noteiktajam mērķim;
      3. ievērot Telpu lietošanas tiesību aprobežojumus, arī ja tie nav ierakstīti zemesgrāmatā;
      4. izmantot Telpas tādā veidā, lai neradītu draudus cilvēku dzīvībai vai veselībai, Telpu kvalitātei un drošībai;
      5. sakopt un uzturēt kārtībā iznomātās Telpas, atbilstoši normatīvo aktu prasībām, un segt ar uzturēšanu saistītos izdevumus;
      6. nekavējoties novērst Telpām radušos bojājumus un segt ar bojājumu novēršanu saistītos izdevumus, turpinot maksāt nomas maksu pilnā apmērā;
      7. neveikt Telpās būvdarbus bez rakstiskas saskaņošanas ar Iznomātāju un attiecīgajām valsts un pašvaldību iestādēm, būvdarbus veicot ievērot normatīvo aktu un Līguma prasības un nodrošināt, lai darbi tiktu veikti kvalitatīvi;
      8. nodrošināt, lai Līgumā noteiktās tiesības no Nomnieka puses netiktu ieķīlātas vai kā citādi izmantotas darījumos ar trešajām personām;
      9. izpildīt Iznomātāja prasības, kas attiecas uz Telpu uzturēšanu kārtībā, bez kavēšanās ļaut Iznomātāja pārstāvjiem veikt Telpu tehnisko pārbaudi, nodrošināt Nomnieka piedalīšanos pārbaudes aktu sastādīšanā un parakstīšanā;
      10. avārijas gadījumā, ja Nomniekam ir zināms par avārijas situāciju, nekavējoties par to informēt Iznomātāju un institūciju, kas nodrošina attiecīgo komunikāciju apkalpi, kā arī iespēju robežās veikt neatliekamos pasākumus avārijas likvidēšanai;
      11. atlīdzināt Iznomātājam Nomnieka vainas dēļ radušos zaudējumus, kas ir radušies nepildot vai nepienācīgi pildot Līgumā noteiktās saistības;
      12. pēc līgumsaistību izbeigšanas atbrīvot Telpas no Iznomātājam nepiederošiem priekšmetiem, kurus var atdalīt bez Telpu ārējā izskata un tehniskā stāvokļa bojāšanas, un nodot Iznomātājam Telpas sakārtotā stāvoklī;
      13. gadījumā, ja uz Telpu atbrīvošanas brīdi to stāvoklis ir pasliktinājies, tad Nomniekam ir jāizdara Telpu remonts, saskaņojot ar Iznomātāju vai jāapmaksā remonta vērtība, ja Iznomātājs tam piekrīt.
   2. Nomniekam ir tiesības:
      1. par saviem līdzekļiem veikt Telpu labiekārtošanas darbus un būvdarbus, iepriekš tos rakstiski saskaņojot ar Iznomātāju un attiecīgajām valsts un pašvaldību iestādēm;
      2. veikt Telpu apsardzi pēc saviem ieskatiem un par saviem līdzekļiem;
      3. prasīt nepieciešamo un derīgo izdevumu atlīdzināšanu, ja šo uzlabojumu vērtība un raksturs pirms to veikšanas ir ticis rakstiski saskaņots ar Iznomātāju, un Iznomātājs rakstiski ir izteicis savu piekrišanu tos kompensēt;
      4. prasīt jau izdarīto nomas maksas maksājumu, kas izdarīti par laiku, kurā līguma darbība izbeigta, atmaksu, ja Līgums tiek izbeigts pēc Iznomātāja iniciatīvas.
   3. Bez Iznomātāja rakstiskas atļaujas Nomnieks nedrīkst Telpas nodot apakšnomā vai kā citādi piesaistīt trešās personas Telpu izmantošanā, tai skaitā veikt kopdarbību Telpās ar trešajām personām.
   4. Nomniekam ir aizliegts Telpās turēt mājdzīvniekus un citus dzīvniekus.
   5. Nomniekam nav tiesību izmantot ēkas fasādi, kā arī laukumus, kuri atrodas pie Telpām, lai izvietotu izkārtnes un reklāmas bez rakstiskas Iznomātāja, ēkas apsaimniekotāja, zemes īpašnieka atļaujas.
6. **ATBILDĪBA**
   1. Puses ir atbildīgas par visiem zaudējumiem, kas otrai Pusei var rasties ar Līgumu uzņemto saistību neizpildes vai nepienācīgās izpildes dēļ.
   2. Par maksājumu termiņu kavējumiem Nomnieks Iznomātājam maksā nokavējuma procentus 0,1% apmērā no kavētās maksājuma summas par katru nokavēto dienu.
   3. Ja kāda no Pusēm pārkāpj Līguma noteikumus, otra Puse papildus radīto zaudējumu atlīdzināšanas prasījumam ir tiesīga pieprasīt līgumsoda samaksu 40,00 *euro* (četrdesmit *euro* un 00 centi) apmērā par katru šādu gadījumu.
   4. Līgumsoda samaksa neatbrīvo Puses no galveno saistību izpildes.
   5. Puses neatbild par saistību neizpildi vai nepienācīgu izpildi, ja neizpildes cēlonis ir nepārvarama vara.
7. **BŪVDARBU VEIKŠANAS KĀRTĪBA**
   1. Ja nomas līguma darbības laikā rodas nepieciešamība Telpās veikt būvdarbus (kapitālieguldījumus), Nomnieks to veikšanu rakstiski saskaņo ar Iznomātāju.
   2. Nomnieks ir tiesīgs būvdarbus uzsākt pēc tam, kad Iznomātājs normatīvajos aktos noteiktajā kārtībā nodrošinājis būves tehnisko apsekošanu, tostarp būves fotofiksāciju.
   3. Nomniekam ir pienākums būvdarbu garantijas termiņu noteikt atbilstoši būves grupai un saskaņā ar normatīvo aktu prasībām. Būvdarbu garantijai jābūt spēkā arī tad, ja nomas līgums tiek izbeigts pirms garantijas termiņa beigām, un šajā gadījumā būves īpašnieks ir tiesīgs vērsties pie būvuzņēmēja ar prasību novērst garantijas termiņa laikā konstatētos būvdarbu trūkumus vai defektus. Nomnieka pienākums ir pirms būvdarbu uzsākšanas iesniegt Iznomātājam Nomnieka un būvuzņēmēja parakstītu apliecinājumu par minēto prasību izpildi.
   4. Nomniekam ir pienākums veikt būvdarbus saskaņā ar normatīvajos aktos noteiktā kārtībā izstrādātu un saskaņotu (tai skaitā ar Iznomātāju) būvprojektu un Iznomātāja akceptētu izmaksu tāmi, būvdarbu izpildei piesaistot tikai būvuzņēmēju vai kvalificētus speciālistus, kas ir tiesīgi veikt attiecīgos būvdarbus.
   5. Nomniekam ir pienākums viena mēneša laikā pēc būvdarbu pabeigšanas iesniegt Iznomātājam aktu par būves nodošanu ekspluatācijā, būves kadastrālās uzmērīšanas lietu, izpilddokumentāciju, tai skaitā izpildshēmas, izpildrasējumus, segto darbu un nozīmīgo konstrukciju aktus, atbilstības sertifikātus un deklarācijas par izmantotajiem materiāliem, uzstādīto iekārtu un mehānismu garantiju apliecinājumus un tehniskās pases, lietošanas un apkopes instrukcijas, iekārtu, sistēmu testēšanas un pārbaudes aktus un protokolus, apkalpojošā personāla apmācības instrukcijas un citus izpildu dokumentus. Nomniekam ir pienākums iesniegt Iznomātājam minēto izpilddokumentāciju arī tad, ja būvdarbi netiek pilnībā pabeigti un būvobjekts netiek nodots ekspluatācijā.
8. **NEPIECIEŠAMO UN DERĪGO IZDEVUMU ATLĪDZINĀŠANA**
   1. Iznomātājs atlīdzina Nomniekam tā veiktos nepieciešamos un derīgos izdevumus nomas objektam, ja nomas līguma darbības laikā to veikšanu rakstiski saskaņojis Iznomātājs un:
      1. ja Iznomātājs vienpusēji atkāpjas no nomas līguma pirms termiņa, jo nomas objekts Iznomātājam nepieciešams normatīvajos aktos noteikto publisko funkciju vai deleģēta valsts pārvaldes uzdevuma veikšanai, un Nomnieks labticīgi pildījis nomas līguma saistības. Šādā gadījumā pēc Līguma 7.2.punktā noteikto dokumentu saņemšanas Iznomātājs atlīdzina Nomniekam neatkarīga vērtētāja uz nomas līguma izbeigšanas brīdi noteikto atlīdzināmo nepieciešamo un derīgo izdevumu apmēru;
      2. ja nomas objektu atsavina un tā pircējs uzteic nomas līgumu, kas nav ierakstīts zemesgrāmatā, ja Nomnieks labticīgi pildījis nomas līguma saistības. Šādā gadījumā pēc pirkuma maksas un Līguma 7.2.punktā noteikto dokumentu saņemšanas Iznomātājs atlīdzina Nomniekam neatkarīga vērtētāja uz nomas līguma izbeigšanas brīdi noteikto atlīdzināmo nepieciešamo un derīgo izdevumu apmēru;
      3. ja nomas objektu atsavina un tā pircējs ir Nomnieks, ja Nomnieks labticīgi pildījis nomas līguma saistības. Šādā gadījumā pēc pirkuma maksas un Līguma 7.2.punktā noteikto dokumentu saņemšanas Iznomātājs atlīdzina Nomniekam neatkarīga vērtētāja uz nomas līguma izbeigšanas brīdi noteikto atlīdzināmo nepieciešamo un derīgo izdevumu apmēru.
   2. Nepieciešamo un derīgo izdevumu atlīdzināšanai Nomnieks Iznomātājam iesniedz iesniegumu, kuram pievieno būvdarbu izmaksu tāmes, darbu izpildes pārskatus, veikto darbu apmaksu apliecinošus dokumentus un citus Iznomātāja pieprasītos dokumentus. Iesniegums iesniedzams sešu mēnešu laikā pēc nomas līguma izbeigšanās dienas, vai sešu mēnešu laikā pēc būvobjekta nodošanas ekspluatācijā. Ja attiecīgie nosacījumi netiek ievēroti, Nomniekam zūd tiesības uz izdevumu atlīdzināšanu. Nomnieks Iznomātājam kompensē vai Iznomātājs ietur no Nomniekam kompensējamās summas neatkarīga vērtētāja atlīdzības summu par atlīdzināmo izdevumu apmēra noteikšanu.
   3. Iznomātājs, izvērtējot lietderības apsvērumus un citus apstākļus, var uzņemties nepieciešamo un derīgo izdevumu atlīdzināšanas pienākumu samazinot nomas maksu vai atlīdzinot Nomniekam neatkarīga vērtētāja noteikto atlīdzināmo nepieciešamo un derīgo izdevumu apmēru.
   4. Nomas maksas samazinājumu piemēro neatkarīga vērtētāja noteiktai tirgus nomas maksai, kas noteikta nomas objektam pēc kapitālieguldījumu veikšanas.
   5. Neatkarīga vērtētāja noteikto atlīdzināmo nepieciešamo un derīgo izdevumu apmēru nosaka saskaņā ar Civillikumu, ņemot vērā veikto nepieciešamo un derīgo izdevumu paredzamo nolietojumu nomas līguma darbības laikā un citus apstākļus, novērtējot veikto darbu izmaksu atbilstību tirgus cenām darbu veikšanas brīdī, kā arī neatlīdzinot izdevumus, kas atgūstami citā veidā, piemēram, iekļaujot ūdenssaimniecības, siltumapgādes maksas pakalpojumu tarifos.
   6. Ja Nomnieks nav ievērojis Līguma 7.sadaļā noteikto kārtību, Nomniekam zūd tiesības uz nepieciešamo un derīgo izdevumu atlīdzināšanu. Nomniekam nav tiesību uz nepieciešamo un derīgo izdevumu atlīdzināšanu arī gadījumā, ja būvdarbi netiek pilnībā pabeigti un būvobjekts netiek nodots ekspluatācijā.
9. **Līguma GROZĪŠANA, PAPILDINĀŠANA UN izbeigšana**
   1. Līgums var tikt grozīts, papildināts vai izbeigts pirms termiņa, Pusēm savstarpēji rakstveidā vienojoties. Šāda vienošanās stājas spēkā ar parakstīšanas brīdi un vienlaicīgi kļūst par Līguma neatņemamu sastāvdaļu. Līgumā paredzētajos gadījumos Iznomātājam ir tiesības vienpusēji grozīt Līguma noteikumus.
   2. Līgums var tikt izbeigts pirms termiņa:
      1. Pusēm savstarpēji rakstveidā vienojoties;
      2. vienpusējas Līguma uzteikšanas gadījumā;
      3. ja Nomnieks ir ieguvis īpašuma tiesības uz Telpām;
      4. iestājoties nepārvaramas varas apstākļiem.
   3. Iznomātājam ir tiesības, rakstiski informējot Nomnieku divas nedēļas iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:
      1. Nomnieka darbības dēļ tiek bojāts nomas objekts;
      2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā Nomnieks nemaksā nomas objekta nekustamā īpašuma nodokli vai tā kompensāciju un citas nomas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem (piemēram, siltumenerģija, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;
      3. Telpas bez Iznomātāja piekrišanas tiek nodotas apakšnomā;
      4. Nomnieks pārkāpj vai nepilda nomas līguma nosacījumus.
   4. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja nomas objekts nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai. Šajā gadījumā, Iznomātājs, ievērojot Civillikumu un nomas līgumu, atlīdzina Nomnieka veiktos nepieciešamos un derīgos izdevumus.
   5. Pēc savas izvēles Puses var izbeigt šo līgumu pirms termiņa, ja tas ir Puses interesēs, un ja par to ir rakstiski paziņots otrai Pusei vismaz trīs mēnešus iepriekš.
   6. Ja pēc nomas tiesisko attiecību izbeigšanas Telpas Nomnieka vainas dēļ netiek atbrīvotas un nodotas Iznomātājam, Nomnieks par telpu lietošanu (faktiskās nomas attiecības) Iznomātājam maksā nomas maksu par faktisko telpu izmantošanas laiku un līgumsodu 0,5 % apmērā no ikmēneša nomas maksas par katru dienu līdz Telpu atbrīvošanai un nodošanai.
   7. Viss, kas atrodas Telpās pēc Līguma izbeigšanas, uzskatāms par bezīpašnieka mantu, ar kuru Iznomātājs tiesīgs rīkoties pēc saviem ieskatiem.
10. **NEPĀRVARAMA VARA**
    1. Puse tiek atbrīvota no atbildības par Līguma saistību neizpildi vai izpildes kavēšanu, un pie tās nevar vērsties ar zaudējumu piedziņas prasījumu vai vainot līguma nepildīšanā, ja izpildi kavē nepārvaramas varas apstākļi, piemēram, dabas katastrofas, karš, valsts institūciju lēmumi, kas tieši ietekmē Līguma izpildi.
    2. Par nepārvaramas varas apstākļiem ir atzīstams notikums, kas atbilst visām turpmāk minētajām pazīmēm:
       1. no tā nav iespējams izvairīties, un tā sekas nav iespējams pārvarēt;
       2. notikumu Līguma slēgšanas brīdī nebija iespējams paredzēt;
       3. tas nav radies Puses vai tās kontrolē esošas personas kļūdas vai rīcības dēļ;
       4. notikums padara saistību izpildi ne tikai apgrūtinošu, bet arī neiespējamu.
    3. Pusei, kurai ir iestājusies nepārvarama vara, nekavējoties rakstiski ir jāinformē par to otra puse ne vēlāk kā 3 (trīs) darba dienu laikā pēc šādu apstākļu iestāšanās. Tādā gadījumā līguma izpildes termiņš pagarinās par to laiku, kurā darbojas šie apstākļi, vai tiek izbeigts.
11. **CITI NOTEIKUMI**
    1. Šis līgums ir saistošs Pusēm un to tiesību un saistību pārņēmējiem. Tiesību un saistību pārņēmējiem 30 (trīsdesmit) dienu laikā līgums jānoslēdz no jauna.
    2. Jautājumos, kas nav atrunāti šajā līgumā, Puses rīkojas saskaņā ar Latvijas Republikā spēkā esošajos normatīvajos aktos noteikto.
    3. Ja kāds no šī līguma nosacījumiem zaudē spēku, tas neietekmē pārējo līguma noteikumu spēkā esamību.
    4. Pusēm ir jāinformē vienai otru 15 (piecpadsmit) darba dienu laikā par savu rekvizītu maiņu.
    5. Visi strīdi un domstarpības saistībā ar Līgumu, ko nevar noregulēt starp Pusēm pārrunu ceļā, tiek risināti Latvijas Republikas tiesu iestādēs atbilstoši Latvijas Republikā spēkā esošajiem normatīvajiem aktiem.
    6. Līgums sastādīts latviešu valodā uz 7 (septiņām) lappusēm 2 (divos) identiskos eksemplāros ar vienādu juridisko spēku, no kuriem viens eksemplārs glabājas pie Iznomātāja, bet otrs pie Nomnieka.
    7. Līguma sadaļu virsraksti izmantoti ērtības dēļ un nav saistoši Līguma noteikumu iztulkošanā.
    8. Pušu paraksti apliecina, ka tās ir pilnīgi iepazinušās ar Līgumu un piekrīt tā noteikumiem.
12. **pušu REKVIZĪTI UN PARAKSTI**

|  |  |
| --- | --- |
| Iznomātājs:  **Madonas novada bibliotēka**  Reģistrācijas Nr. \_\_\_\_\_\_\_\_\_\_\_\_\_\_  Adrese: Skolas iela 12, Madona,  Madonas novads, LV-4801  Konts: Nr.  AS “SEB banka”  Madonas novada bibliotēkas vadītāja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I.Saulīte | Nomnieks:  \_\_\_\_\_\_\_\_\_\_\_\_\_\_\_\_\_\_\_\_ V.Uzvārds |